CELEX: 32008D0825
Language: bg
Date: 2008-10-23 00:00:00
Title: 2008/825/ЕО: Решение на Комисията от 23 октомври 2008 година за изменение на Решение 2006/241/ЕО по отношение на вноса от Мадагаскар на някои видове охлюви, предназначени за консумация от човека (нотифицирано под номер C(2008) 6083) (Текст от значение за ЕИП)

31.10.2008   
            
            
               BG
            
            
               Официален вестник на Европейския съюз
            
            
               L 290/23
            
         
      РЕШЕНИЕ НА КОМИСИЯТА
   
   от 23 октомври 2008 година
   за изменение на Решение 2006/241/ЕО по отношение на вноса от Мадагаскар на някои видове охлюви, предназначени за консумация от човека
   (нотифицирано под номер C(2008) 6083)
   (текст от значение за ЕИП)
   (2008/825/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договорa за създаване на Европейската общност,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като има предвид, че:
   
               (1)
            
            
               Решение 2006/241/ЕО на Комисията от 24 март 2006 г. относно определени защитни мерки по отношение на някои продукти от животински произход, с изключение на рибни продукти, с произход от Мадагаскар (2), забранява вноса на животински продукти, различни от рибните продукти, с произход от Мадагаскар.
            
         
               (2)
            
            
               През март 2007 г. в Мадагаскар бе проведена инспекция на Общността с цел оценяване на упражнявания контрол на общественото здраве и на условията за производство на рибни продукти в тази трета страна. Резултатите от тази инспекция и последващата информация, предоставена от Мадагаскар, показват, че тази страна осигурява подходящи гаранции, което също така позволява извършването на внос от нея в Общността на някои видове охлюви, предназначени за консумация от човека.
            
         
               (3)
            
            
               Следователно Решение 2006/241/ЕО следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решение 2006/241/ЕО се изменя, както следва:
   
               1.
            
            
               Член 1 се заменя със следния текст:
               „Член 1
               Настоящото решение следва да бъде прилагано за продукти от животински произход, с изключение на рибни продукти и охлюви, с произход от Мадагаскар.“
            
         
               2.
            
            
               Добавя се следният член 1а:
               „Член 1а
               За целите на настоящото решение „охлюви“ означава охладени, замразени, без черупки, топлинно обработени, приготвени или консервирани сухоземни коремоноги от видовете Helix pomatia Linné, Helix aspersa Muller, Helix lucorum и видове от семейство Achatinidae.“
            
         Член 2
   Адресати на настоящото решение са държавите-членки.
   
      Съставено в Брюксел на 23 октомври 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 24, 30.1.1998 г., стр. 9.
   
      (2)  ОВ L 88, 25.3.2006 г., стр. 63.